Bladet Harpen, som fra Nytaar trykkes paa fiint hollandsk Mediantrykpapiir, i stort Format, og indeholder: Fortællinger og Noveller, (fortrinligen originale, og ikkun Oversættelser af udmærkede fremmede Producter); Characteristiske Beskrivelser over fremmede Folkeslag, Sæder og Skikke; Uddrag af de nyeste Reisebeskrivelser; Naturmærkværdigheder; Biographiske Skizzer af mærkværdige Mennesker og enkelte Træk af deres Liv; Digte, saavel originale som heldige Efterligninger af Fremmede, Misceller, bestaaende af interessante Noticer af de bedste fremmede Tidsskrifter, Anekdoter, smaae satiriske Afhandlinger, Gaader og des. kan bestilles paa alle Kongelige Postcontoirer, samt hos Dhrr. Boghandlere i Provindserne. - Her i Staden tegner man sig hos Udgiveren, i lille Grønnegade Nr. 320, 1ste Sal, og i den Schulziske Boglade paa Høibroeplads Nr. 51.
Bladet Harpen
Dato: 1822-01-11